|  |
| --- |
| Na temelju članka 17. stavak 1. Zakona o sustavu civilne zaštite (»Narodne novine«, broj 82/15, 118/18 i 31/20), i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18, 8/18- pročišćeni tekst i 2/20), Gradsko vijeće Grada Šibenika na 25. sjednici od 14. prosinca 2020. godine donosi |

**PLAN**

**razvoja sustava civilne zaštite na području**

**Grada Šibenika za 2021. godinu s financijskim**

**učincima za trogodišnje razdoblje**

# UVOD

Člankom 17. stavak 1. Zakona o sustavu civilne zaštite („Narodne novine“ broj 82/15 i 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Grada Šibenika i Smjernica za organizaciju sustava civilne zaštite na području Grada Šibenik za vremensko razdoblje od 2020. do 2023. godine donosi se Plan razvoja sustava civilne zaštite na području Grada Šibenika za 2021. godinu. (u daljnjem tekstu: Plan razvoja sustava civilne zaštite).

Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada Šibenika koja će se odvojiti za subjekte u sustavu civilne zaštite.

Plan razvoja sustava civilne zaštite odnosi se na sljedeće:

1. **CIVILNA ZAŠTITA**
   1. **Stožer civilne zaštite**

Odlukom o osnivanju Stožera civilne zaštite Grada Šibenika gradonačelnik Grada Šibenika je imenovao načelnika, zamjenika načelnika i 13 članova stožera, KLASA: 214-01/17-01/02, URBROJ: 2182/01-10-17-8, od 16. kolovoza 2017. godine, a zbog novih članova je donesena nova Odluka o izmjeni i dopuni Odluke o osnivanju Stožera civilne zaštite Grada Šibenika (KLASA:810-01/20-01/2, 2182/01-10-20-2, od 24. lipnja 2020.).

Stožer civilne zaštite Grada Šibenika je proveo:

* upoznavanje sa Pravilnikom o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja
* upoznavanje sa Planom djelovanja civilne zaštite
* upoznavanje sa Planom djelovanja u području prirodnih nepogoda za 2021. godinu
* simuliranje rada Stožera i operativnih snaga sustava civilne zaštite u slučaju nastanka
* održao sjednice Stožera nekoliko puta tijekom godine i kako je proglašena pandemija Stožer je aktiviran u ožujku i aktivan je cijelu godinu
* Pandemija je ugroza pa je Stožer pratio i provodio mjere koje su donesene u Vladi i Stožeru civilne zaštite RH, za zaštitu stanovništva i donosio potrebe odluke, te osigurao potrebne materijalno- tehničke uvjete za rad

Izvršitelj: Stožer civilne zaštite,

Rok izvršenja: kontinuirano u 2021. godine

**2.2. PROCJENA RIZIKA OD VELIKIH NESREĆA GRADA ŠIBENIKA**

Na temelju članka 17. stavak 3. podstavak 7. Zakona o sustavu civilne zaštite (NN br. 82/15), članka 7. stavak 2. i stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, br. 65/16), Smjernica za izradu procjena rizika od velikih nesreća za područje Šibensko- kninske županije, radna skupina za izradu Procjene rizika od velikih nesreća sa koordinatorima, nositeljima i izrađivačem ALFA ATEST d.o.o. Split je izradila Procjenu rizika od velikih nesreća za područje Grada Šibenika. Ista je usvojena na Gradskom vijeću, KLASA:810-03/18-01/03; URBROJ: 2182/01-10-18-03, od 12. rujna 2018. godine.

Plana djelovanja civilne zaštite za područje grada Šibenika sukladno Procjene rizika od velikih nesreća za područje Grada Šibenika je izrađen i po prijedlogu Stožera je Gradonačelnik istog usvojio ( KLASA:810-03/19-01/2, URBROJ:2182/01-10-19-2, 06. lipnja 2019.).

Upoznavanje članova Stožera sa Planom djelovanja u području prirodnih nepogoda za 2021. godinu.

Izvršitelj: Stožer Grada Šibenika

Rok izvršenja: kontinuirano 2021. godine.

**3. POSTROJBA CIVILNE ZAŠTITE, POVJERENICI CIVILNE ZAŠTITE,**

**VODITELJI SKLONIŠTA**

Procjenu rizika od velikih nesreća za područje Grada Šibenika je usklađena sa Pravilnikom o metodologiji za izradu procjena rizika i Zakonom o civilnoj zaštiti (Narodne novine, br. 82/15), a izradio se te usvojio Plan djelovanja civilne zaštite s tabličnim podacima koji su sastavni dio Plana, potom je potrebno uskladiti sve obaveze iz Plana, a kako slijedi:

**3.1. Postrojba civilne zaštite**

U svrhu spremnosti i mogućnosti u provođenju akcija zaštite i spašavanja potrebno je:

- popunjavati i ažurirati postrojbe civilne zaštite - postrojba Opće namjene,

- obaviti pozivanje i smotru postrojbe civilne zaštite

Izvršitelj: Grad Šibenik

Rok izvršenja: kontinuirano tijekom 2021. godine

* potrebno je popuniti postrojbe civilne zaštite sa vojnim obveznicima starim do 55. godina života po Pravilniku o mobilizaciji, uvjetima i načinu rada operativnih snaga sustava civilne zaštite (Narodne novine, br. 69/16), kao i njihovu smotru i edukaciju.
* potrebno je opremiti postrojbu civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od gradonačelnika.

Izvršitelj: Grad Šibenik

Rok izvršenja: Kontinuirano tijekom 2021. godine.

**3.2. Povjerenici civilne zaštite**

Kontinuirano ažurirati i popuniti povjerenike civilne zaštite i upoznati ih s novim Zakonom o sustavu civilne zaštite („Narodne novine“, broj 82/15):

- pogotovo jer u 2021. godina sa izborom novih članova vijeća Gradskih četvrti

Mjesnih odbora obnoviti popis povjerenika

- vršiti popunu s podacima povjerenika i zamjenika povjerenika.

- upoznati s obavezama jedinica lokalne i područne (regionalne) samouprave u

provođenju zakonskih obveza definiranih Zakonom o sustavu civilne zaštite.

- upoznati s obavezama povjerenika civilne zaštite u izvršavanju njihovih zadaća.

Izvršitelj: Grad Šibenik

Rok izvršenja: do srpnja 2021. godine.

**3.3. Povjerenik skloništa**

Skloništa osiguravaju zaštitu stanovništva u zaklonima (zaklonom se smatra djelomično zatvoren prostor izgrađen ili konstruktivni i organizacijski prilagođen pružanju zaštite od ratnih djelovanja). Potrebno je voditi evidenciju i konstantno ažurirati podatke o:

- uvjetima za sklanjanje ljudi, materijalnih i drugih dobara,

- prostore za javna skloništa,

- održavanje postojećih javnih zaklona.

Izvršitelj: Odjel za gospodarenje gradskom imovinom i Stožer civilne zaštite Grada Šibenika

Rok izvršenja: Kontinuirano tijekom 2021. godine.

**3.4. Tim za spašavanje iz ruševina**

U svrhu povećanja spremnosti i mogućnosti u provođenju akcija spašavanja postrojbe civilne zaštite potrebno je:

* osposobljen Tim za spašavanje iz ruševina iz redova djelatnika JVP Grada Šibenika potrebno je nastaviti s opremanjem sa novom opremom po planu postrojbe za pristup unesrećenima u ruševinama
* nabavka opreme potrebne za tim spašavanja iz ruševina
* nabavka ronilačke i dr. opreme potrebne za tim spašavanja iz mora
* HGSS- Stanica Šibenik kao značajna snaga u događajima velikih nesreća (potres) je potrebno da svoje članove educira i opremi za isto.

Izvršitelj: Grad Šibenik, JVP Grada Šibenika i HGSS Stanica Šibenik.

Rok izvršenja: tijekom 2021. godine.

**3.5.Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

- popunjavati i ažurirati koordinatore na lokacijama,

- obaviti pozivanje i smotru koordinatora.

Izvršitelj: Grad Šibenik,

Rok izvršenja: tijekom 2020. godine.

**4. VATROGASTVO**

**4.1.** **Vatrogasne postrojbe**

Sukladno Planu zaštite od požara za Grad Šibenik vršiti popunu Javne vatrogasne postrojbe Grada Šibenika vatrogasnim kadrovima i vatrogasnom opremom.

U cilju daljnjeg poboljšanja sustava zaštite i spašavanja potrebno je kvalitetno riješiti

preseljenje zgrade Vatrogasnog doma. Nova lokacija koja je odabrana ima dobru prometnu povezanost sa svim dijelovima grada, te ispunjava sve potrebne uvijete za učinkovito funkcioniranje u obavljanju vatrogasne djelatnosti (Vojarna Bribirskih Knezova).

U cilju spremnosti i brzog djelovanja vatrogasnih postrojbi za 2021. godinu planirana je kontinuirana edukacija članova DVD-a za moguće opasnosti u cestovnom i željezničkom prometu, mogućim akcidentima, poplavama i slično.

Izvršitelj: Grad Šibenik,

Rok izvršenja: tijekom 2021. godine.

**4.2. Izvršenje zadaća u skladu sa Programom aktivnosti u provedbi posebnih**

**mjera zaštite od požara od interesa za Republiku Hrvatsku u 2019. godini**

**Cilj: stalno unapređenje protupožarne zaštite šuma i otvorenih prostora.**

Programom aktivnosti utvrđuju se konkretni zadaci na kojima su se Gradsko vijeće Grada Šibenika, trgovačka društva i ustanove dužna posebno angažirati tijekom godine u cilju preventivne aktivnosti i uspostavljanja učinkovite organizacije u sustavu zaštite od požara, osobito zaštite od šumskih i drugih požara otvorenih prostora. Potrebno je vršiti popravke šumskih i gospodarskih nerazvrstanih cesta, kao i čišćenje istih od izraslog raslinja kroz program javnih radova.

Temeljni akt za ovu aktivnost čini: Plan zaštite od požara Grada Šibenika, koji je usvojen 2017. godine na Gradskom vijeću Grada Šibenika, a isti je u primjeni.

Grad Šibenik je u tijeku izrade Usklađenja Plana zaštite od požara, jer je termin za usklađenje. Ovaj plan izrađuje tvrtka ALFA ATEST d.o.o. iz Splita.

Izvršitelj: Grad Šibenik,

Rok izvršenja: do veljače 2021. godine.

**5. EDUKACIJA STANOVNIŠTVA**

**Cilj: podizanje razine svijesti građana kao sudionika sustava civilne zaštite.**

Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:

- upoznavanje građana sa sadržajem Planova zaštite putem javnih rasprava u mjesnim

odborima te putem web stranice Grada Šibenika,

- izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

- upoznavanje građana s aktivnostima, radom i djelovanjem HGSS Stanice Šibenik na

konkretnim primjerima koja su obavljena na prostoru Grada Šibenika.

Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja. Također posebno vršiti edukaciju djece školskog i predškolskog uzrasta za zaštitu i spašavanje koju provodi PUZS Šibenik, a podržati će predstavnici operativnih snaga s područja Grada Šibenika

Izvršitelj: Grad Šibenik(Stožer Civilne zaštite)

Rok izvršenja: kontinuirano tijekom 2021.

**6.** **ZAŠTITA OKOLIŠA**

**Cilj: unapređenje stanja okoliša i osiguravanje zdravog okoliš**

Zaštita okoliša temelji se na uvažavanju opće prihvaćenih načela zaštite okoliša, poštivanju načela međunarodnog prava zaštite okoliša, uvažavanju znanstvenih spoznaja. Rezultati aktivne zaštite imaju za cilj, pored navedenoga, održivo korištenje prirodnih dobara bez većeg oštećivanja i ugrožavanja okoliša, sprječavanje i smanjenje onečišćenja okoliša, uklanjanje posljedica onečišćenja okoliša, poboljšanje narušene prirodne ravnoteže i ponovno uspostavljanje njezinih regeneracijskih sposobnosti.

Stoga je potrebno:

**-**  sustavno vršiti analize podataka o praćenju stanja okoliša

**-** u suradnji sa Eko-udrugama razvijati snage i planirati vježbe sa ciljem provjere

spremnosti i uporabe opreme za čišćenje i specijaliziranih plovila,

**-** kontinuirana provedba akcija smanjenja šteta u okolišu izazvanih raznim

onečišćenjima

**-** razrada i daljnje unapređenje sustava zaštite i spašavanja na vodi odnosno moru,

poštivati navedene zaključke u Studijama utjecaja na okoliš, Strategijama,

Programima i Planovima Grada i Županije.

Izvršitelj: Grad Šibenik(Stožer Civilne zaštite i komunalna poduzeća grada).

Rok izvršenja: kontinuirano tijekom 2021.

**7. FINANCIJSKI UČINCI ZA TROGODIŠNJE RAZDOBLJE (2021. god. –**

**2023. god.)**

Projekcija sustava civilne zaštite s financijskim učincima za trogodišnje razdoblje

(2021. god. – 2023. god.) su dani u Tablici 1. koja je prilog ovom dokumentu.

**8. ZAKLJUČAK**

Donošenjem Procjene rizika od velikih nesreća definirani su rizici i prijetnje koje mogu zadesiti područje Grada Šibenika. Izradom Plana djelovanja civilne zaštite razraditi će se odgovor na moguće rizike i prijetnje.

Planom djelovanje civilne zaštite razraditi će se mjere mogućeg sprečavanja, otklanjanja i ublažavanja procijenjenih prijetnji i rizika. Aktivnim sudjelovanjem sudionika civilne zaštite u provedbi Plana kroz organizirane vježbe, ulaganjem u organiziranje i opremanje u snage civilne zaštite potrebno je zadržati i unaprijediti stupanj spremnosti kao odgovor na moguće prijetnje i rizike.

**9. PLAN RAZVOJA SUSTAVA CIVILNE ZAŠTITE**

Plan razvoja sustava civilne zaštite na području Grada Šibenika za 2021. godinu

objaviti će se u „Službenom glasniku Grada Šibenika“, a provedba će se početi s danom objave.

KLASA: 810-01/20-01/20

URBROJ: 2182/01-10-20-3

Šibenik, 14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega,v.r.